Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 117/12/8802	Košice I, 10.9.2014
EEČ : 2-63-321-2014

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno d Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako osoba oprávnená konať za spoločnosť XXXXX s.r.o., so sídlom Trieda SNP č. XXXXX, XXXXX, IČO: XXXXX zrazil z miezd svojich zamestnancov poistné na sociálne poistenie za zamestnancov za obdobie november 2009, splatné dňa 30.12.2009 vo výške 508,- EUR a za obdobie december 2009, splatné dňa 01.02.2010 vo výške 501,70 EUR, ktoré neodviedol Sociálnej poisťovni, pobočke XXXXX, Festivalové námestie č. 1 v celkovej výške 1.009,70 EUR, hoci mal dostatok finančných prostriedkov na ich plnú úhradu v termínoch splatnosti

lebo zanikla trestnosť činu

Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru v Košiciach ČVS: ORP-233/5-OEK-KE-2012 zo dňa 23.02.2012 bolo podľa § 199 ods. 1 Trestného poriadku začaté trestné stíhanie a uznesením zo dňa 24.07.2012 bolo podľa § 206 ods. 1 Trestného poriadku vznesené obvinenie XXXXX za prečin neodvedenia dane a poistného podľa § 277 ods. 1 Trestného zákona  pre skutok, ako je uvedený vo výroku tohto uznesenia.

	Obvinený XXXXX dodatočne zaplatil poistné na sociálne poistenie za zamestnancov, ktoré je predmetom trestného stíhania, čo preukázal fotokópiou prevodného príkazu zo dňa 31.01.2014, teda ešte predtým, ako sa mohol oboznámiť s výsledkami vykonaného vyšetrovania. 

	Úhrady poistného na sociálne poistenie zo strany obvineného XXXXX korešpondujú s písomným oznámením Sociálnej poisťovne, pobočky XXXXX zo dňa 17.06.2014 (č.l. 100 vyšetrovacieho spisu).  

Vyššie uvedeným postupom obvinený splnil podmienky zániku trestnosti činu v zmysle § 86 písm. d) Trestného zákona účinného v čase spáchania skutku, teda do 31.08.2010, podľa ktorého trestnosť trestného činu zaniká aj vtedy ak ide o trestný čin neodvedenia dane a poistného podľa § 277 alebo nezaplatenia dane podľa          § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami a v zmysle § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Z prevodného príkazu zo dňa 31.01.2014 síce vyplýva, že majiteľom účtu (platiteľom) je XXXXX, avšak z poznámky v prevodnom príkaze je zrejmé, že ide o platbu od obvineného XXXXX. 

	Z ust. § 86 písm. d) Trestného zákona účinného v čase spáchania skutku nevyplýva, že by platbu - úhradu poistného bol povinný realizovať výlučne páchateľ. Úmyslom zákonodarcu bolo týmto zákonným ustanovením dosiahnuť dodatočné zaplatenie dlžného poistného, pričom zánik trestnosti činu nepodmienil úhradou len zo strany páchateľa, preto je irelevantné, či úhradu realizovala iná osoba, keď jej úmysel bol zrejmý, a to platiť v prospech obvineného. 

	Obvinený XXXXX teda dodatočne zaplatil dlžné poistné na sociálne poistenie za svojich zamestnancov vo výške 1.010,- EUR dňa 31.01.2014, teda ešte predtým, ako sa mohol oboznámiť po skončení vyšetrovania s vyšetrovacím spisom. 

	Preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka